Tolong jelaskan mengenai Radovan Karadžić dalam bahasa melayu

Radovan Karadžić (tulisan Cyril Serbia: Радован Караџић) (lahir 19 Jun 1945 di Petnjica, Montenegro) ialah seorang bekas ahli politik, penyajak dan ahli psikiatri berbangsa Serbia dan juga sudah lama melarikan diri dari undang-undang sejak tahun 1995 sehingga 21 Julai 2008, atas tuduhan jenayah perang oleh Tribunal Jenayah Antarabangsa bagi bekas Yugoslavia (ICTY) di Hague. Pernah lama dikeluarkan waran tangkap antarabangsa terhadap Karadžić selama lebih sedekad berikutan Peraturan 61 ICTY yang memutuskan bahawa adanya sebab-sebab munasabah untuk mempercayai bahawa yang tertuduh telah melakukan jenayah-jenayah perang termasuk genosid. Kerajaan Amerika Syarikat pun menawarkan ganjaran sebanyak $5 juta bagi sesiapa yang menahan beliau serta Ratko Mladić.

Sumber-sumber presiden dan kerajaan di Belgrade melaporkan bahawa beliau telah ditahan di Serbia pada 18 Julai 2008 lalu dibawa menghadap Mahkamah Jenayah Perang Belgrade. Dia diserah balik ke Belanda, dan kini berada dalam tahanan di Den Haag sementara menunggu perbicaraan.